title: Komisjoni rakendusmäärus (EL) 2021/1209, 22. juuli 2021, millega algatatakse rakendusmääruse (EL) 2017/2230 läbivaatamised seoses uue eksportijaga, kehtestatakse kolmele Hiina eksportivale tootjale Hiina Rahvavabariigist pärit trikloroisotsüanuurhappe impordi suhtes lõplik dumpinguvastane tollimaks, tunnistatakse kehtetuks kõnealuste eksportivate tootjate impordi suhtes kohaldatav tollimaks ja kehtestatakse kõnealuse impordi suhtes registreerimisnõue

text:
                  23.7.2021

                  ET

                  Euroopa Liidu Teataja

                  L 263/1

         KOMISJONI RAKENDUSMÄÄRUS (EL) 2021/1209,
         22. juuli 2021,
         millega algatatakse rakendusmääruse (EL) 2017/2230 läbivaatamised seoses uue eksportijaga, kehtestatakse kolmele Hiina eksportivale tootjale Hiina Rahvavabariigist pärit trikloroisotsüanuurhappe impordi suhtes lõplik dumpinguvastane tollimaks, tunnistatakse kehtetuks kõnealuste eksportivate tootjate impordi suhtes kohaldatav tollimaks ja kehtestatakse kõnealuse impordi suhtes registreerimisnõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 4 ja artikli 14 lõiget 5,
         olles teavitanud liikmesriike
         ning arvestades järgmist:
         1.   TAOTLUS

                     (1)

                     Komisjon sai kolm taotlust algatada uue eksportijaga seotud läbivaatamine vastavalt alusmääruse artikli 11 lõikele 4.

                     (2)

                     Taotlused esitas 13. juulil 2020 Hebei Xingfei Chemical Co., Ltd., 29. juulil 2019 Inner Mongolia Likang Bio-Tech Co., Ltd (Likang), mida ajakohastati 12. veebruaril 2021, ja 13. aprillil 2021 Shandong Lantian Disinfection Technology Co., Ltd (edaspidi „taotluse esitajad“), kes on trikloroisotsüanuurhappe eksportivad tootjad Hiina Rahvavabariigis (edaspidi „HRV“).

               2.   VAATLUSALUNE TOODE

                     (3)

                     Vaatlusalune toode on Hiina Rahvavabariigist pärit CN-koodide ex 2933 69 80 ja ex 3808 94 20 (TARICi koodid 2933698070 ja 3808942020) alla kuuluv trikloroisotsüanuurhape ja sellest valmistatud tooted (tuntakse ka rahvusvahelise mittekaubandusliku nimetuse „sümkloseen“ all).

               3.   KEHTIVAD MEETMED

                     (4)

                     Praegu kehtivad meetmed on lõplikud dumpinguvastased tollimaksud, mis on kehtestatud komisjoni rakendusmäärusega (EL) 2017/2230, (2) mille alusel maksustatakse Hiina Rahvavabariigist pärit, sh taotluse esitaja toodetud vaatlusaluse toote import lõpliku dumpinguvastase tollimaksuga 42,6 %, välja arvatud teatavate, kõnealuse määruse artikli 1 lõikes 2 eraldi nimetatud äriühingute puhul, mille suhtes kehtivad individuaalsed tollimaksumäärad.

               4.   LÄBIVAATAMISE PÕHJUSED

                     (5)

                     Taotluse esitajad esitasid piisavalt tõendeid selle kohta, et nad ei eksportinud vaatlusalust toodet liitu uurimisperioodi jooksul, millel dumpinguvastased meetmed algselt põhinesid (1. aprill 2003 – 31. märts 2004).

                     (6)

                     Taotluse esitajad esitasid piisavalt tõendeid selle kohta, et nad ei ole seotud ühegi vaatlusalust toodet eksportiva tootjaga, kelle suhtes kohaldatakse kehtivaid dumpinguvastaseid tollimakse.

                     (7)

                     Lõpuks esitasid taotluse esitajad piisavalt tõendeid selle kohta, et nad on alustanud vaatlusaluse toote eksportimist liitu pärast esialgse uurimisperioodi lõppu.

               5.   MENETLUS

         5.1.   Algatamine

                     (8)

                     Komisjon uuris kättesaadavaid tõendeid ja jõudis järeldusele, et on piisavalt tõendeid, mis õigustavad uue eksportijaga seotud läbivaatamise algatamist vastavalt alusmääruse artikli 11 lõikele 4, et määrata kindlaks iga taotluse esitaja individuaalne dumpingumarginaal. Dumpingu avastamise korral määrab komisjon kindlaks tollimaksu taseme, mis tuleks iga taotluse esitaja toodetud vaatlusaluse toote impordi suhtes kehtestada.

                     (9)

                     Vastavalt alusmääruse artikli 11 lõigetele 3 ja 4 määratakse iga taotluse esitaja puhul normaalväärtus kindlaks 19. detsembril 2017 kehtinud alusmääruse artikli 2 lõikes 7 sätestatud metoodika alusel, kuna viimane meetmete aegumise läbivaatamine algatati enne 20. detsembrit 2017.

                     (10)

                     Teadaolevalt asjaga seotud liidu tootjaid teavitati läbivaatamistaotlusest 8. aprillil 2021 ning neile anti võimalus esitada oma märkused kuni 23. aprillini 2021.

                     (11)

                     Komisjon juhib osaliste tähelepanu ka asjaolule, et COVID-19 puhangu tõttu on avaldatud teade (3) COVID-19 puhangu mõju kohta dumpingu- ja subsiidiumivastastele uurimistele, mida võidakse kohaldada kõnealuse uurimise suhtes.

               5.2.   Olemasolevate meetmete kehtetuks tunnistamine ning impordi registreerimise nõue

                     (12)

                     Lähtuvalt alusmääruse artikli 11 lõikest 4 tuleks kehtiv dumpinguvastane tollimaks taotlejate toodetud vaatlusaluse toote impordi puhul kehtetuks tunnistada. Samal ajal tuleks sellise impordi suhtes kehtestada registreerimisnõue vastavalt alusmääruse artikli 14 lõikele 5, et tagada dumpinguvastaste tollimaksude sissenõudmine alates kõnealuse impordi registreerimise kuupäevast, kui läbivaatamise tulemusena tuvastatakse iga taotluse esitaja puhul dumping. Lisaks märgib komisjon, et praeguses etapis ei ole võimalik anda usaldusväärset hinnangut võimaliku tulevase kohustuse suuruse kohta, ilma et see piiraks alusmääruse artikli 9 lõike 4 kohaldamist.

               5.3.   Läbivaatamisega seotud uurimisperiood

                     (13)

                     Arvestades toimikus sisalduvate tehingute väikest arvu ja selleks, et teha representatiivseid järeldusi, hõlmab uurimine ajavahemikku 1. jaanuarist 2019 kuni 30. juunini 2021 (edaspidi „läbivaatamisega seotud uurimisperiood“).

               5.4.   Taotluse esitajate uurimine

                     (14)

                     Uurimise seisukohast vajaliku teabe saamiseks tegi komisjon taotluse esitajatele mõeldud küsimustiku kättesaadavaks huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://trade.ec.europa.eu/tdi/. Taotluse esitajad peavad täidetud küsimustiku esitama käesoleva määruse artikli 4 lõikes 2 sätestatud tähtaja jooksul.

               5.5.   Muud kirjalikud esildised

                     (15)

                     Vastavalt käesoleva määruse sätetele palutakse kõigil huvitatud isikutel teha teatavaks oma seisukohad, esitada teave ja kinnitavad tõendid. Kõnealune teave ja seda kinnitavad tõendid peavad komisjonile laekuma käesoleva määruse artikli 4 lõikes 2 sätestatud tähtaja jooksul, kui ei ole märgitud teisiti.

               5.6.   Ärakuulamisvõimalus komisjoni uurimistalitustes

                     (16)

                     Kõik huvitatud isikud võivad taotleda, et komisjoni uurimistalitused kuulaksid nad ära käesoleva määruse artikli 4 lõikes 3 sätestatud tähtaja jooksul. Ärakuulamistaotlus tuleb koostada kirjalikult ning selles peab olema esitatud taotluse põhjus. Küsimuste puhul, mis on seotud uurimise algatamisetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses huvitatud isikutega.

               5.7.   Kirjalike esildiste, täidetud küsimustike ja kirjade saatmise juhised

                     (17)

                     Kaubanduskaitset käsitlevate uurimiste tarbeks komisjonile esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad osalised saama autoriõiguse omajalt eraldi loa, mis sõnaselgelt võimaldab a) komisjonil teavet ja andmeid kaubanduskaitsemenetluses kasutada ning b) esitada teavet ja/või andmeid uurimisega seotud huvitatud isikutele sellises vormis, mis võimaldab neil oma kaitseõigust kasutada.

                     (18)

                     Kirjalikud esildised, sealhulgas käesoleva määrusega nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, tuleb märgistada sõnaga „Sensitive“ (4). Uurimise käigus teavet esitavatel huvitatud isikutel palutakse põhjendada oma teabe konfidentsiaalsena käsitamise taotlust.

                     (19)

                     Isikud, kes esitavad teavet märkega „Sensitive“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema piisavalt üksikasjalikud, et konfidentsiaalsena esitatud teabe sisust oleks võimalik vajalikul määral aru saada.

                     (20)

                     Kui konfidentsiaalset teavet esitav osaline ei anna teabe konfidentsiaalsena käsitamise taotlusele sobilikku põhjendust või ei esita nõutavas vormis ja nõutava kvaliteediga mittekonfidentsiaalset kokkuvõtet, võib komisjon sellise teabe jätta arvesse võtmata, kui asjakohastest allikatest ei ole teabe õigsust võimalik rahuldavalt kontrollida.

                     (21)

                     Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid veebisaidi TRON.tdi kaudu (https://tron.trade.ec.europa.eu/tron/TDI).

                     (22)

                     TRON.tdi-le juurdepääsu saamiseks peab huvitatud isikutel olema EU Login konto. Juhised TRON.tdi-s registreerimiseks ja selle kasutamiseks on aadressil https://webgate.ec.europa.eu/tron/resources/documents/gettingStarted.pdf.

                     (23)

                     TRON.tdi-d või e-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf.

                     (24)

                     Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult TRON.tdi või e-posti teel, välja arvatud juhul, kui nad avaldavad selgelt soovi saada kõik dokumendid komisjonilt muude sidevahendite kaudu või kui dokumendi laadi tõttu tuleb see saata tähitud kirjaga. Huvitatud isikud leiavad täiendavad eeskirjad ja lisateavet komisjoniga suhtlemise kohta, sealhulgas teavet dokumentide TRON.tdi ja e-posti teel esitamise suhtes kehtivate põhimõtete kohta eespool osutatud huvitatud isikutega suhtlemise juhendist.
                     Komisjoni postiaadress:

                                 European Commission

                                 Directorate General for Trade

                                 Directorate G

                                 Kabinet: CHAR 04/039

                                 1049 Bruxelles/Brussel

                                 BELGIQUE/BELGIË

                           TRON.tdi: https://webgate.ec.europa.eu/tron/tdi
                     E-post: TRADE-R746-TCCA@ec.europa.eu

               6.   KOOSTÖÖST KEELDUMINE

                     (25)

                     Kui huvitatud isik keeldub andmast juurdepääsu vajalikule teabele või ei esita vajalikku teavet ettenähtud tähtaja jooksul või takistab uurimist oluliselt, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

                     (26)

                     Kui selgub, et huvitatud isik on esitanud väära või eksitavat teavet, siis jäetakse selline teave arvesse võtmata ja võidakse lähtuda kättesaadavatest faktidest vastavalt alusmääruse artiklile 18.

                     (27)

                     Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

               7.   ÄRAKUULAMISE EEST VASTUTAV AMETNIK

                     (28)

                     Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kõigi muude menetluse käigus esitatavate taotlustega, mis käsitlevad huvitatud isikute või kolmandate isikute kaitseõigust.

                     (29)

                     Ärakuulamise eest vastutav ametnik võib korraldada ärakuulamisi ning tegutseda huvitatud isiku(te) ja komisjoni talituste vahendajana, tagamaks, et huvitatud isikud saaksid oma kaitseõigust täielikult kasutada. Taotlus saada ärakuulamise eest vastutava ametniku juures ära kuulatud tuleks esitada kirjalikult ning taotlust tuleks põhjendada. Ärakuulamise eest vastutav ametnik analüüsib taotluse põhjendusi. Ärakuulamine tuleks korraldada üksnes juhul, kui komisjoni talitustega ei ole küsimusi õigeaegselt lahendatud.

                     (30)

                     Taotlus tuleb esitada aegsasti ja viivitamata, et mitte takistada menetluse nõuetekohast kulgu. Selleks peaksid huvitatud isikud taotlema ärakuulamise eest vastutava ametniku sekkumist võimalikult kiiresti pärast sellist sekkumist õigustava juhtumi esinemist. Kui ärakuulamistaotlus esitatakse pärast asjakohast tähtaega, analüüsib ärakuulamise eest vastutav ametnik ka tähtajast hiljem esitatud taotluse põhjendusi, tõstatatud küsimuste laadi ja nende mõju kaitseõigusele, pidades silmas uurimise hea haldamise ja õigeaegse lõpuleviimise eesmärki.

                     (31)

                     Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/.

               8.   UURIMISE AJAKAVA

                     (32)

                     Uurimine viiakse lõpule alusmääruse artikli 11 lõike 5 kohaselt üheksa kuu jooksul pärast käesoleva määruse jõustumise kuupäeva.

               9.   ISIKUANDMETE TÖÖTLEMINE

                     (33)

                     Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (5).

                     (34)

                     Andmekaitset käsitlev teade, milles teavitatakse kõiki isikuid isikuandmete töötlemisest komisjoni kaubanduskaitsetegevuse raames, on kättesaadav kaubanduse peadirektoraadi veebisaidil: http://ec.europa.eu/trade/policy/accessing-markets/trade-defence/,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesolevaga algatatakse rakendusmääruse (EL) 2017/2230 läbivaatamine vastavalt määruse (EL) 2016/1036 artikli 11 lõikele 4, et teha kindlaks, kas tuleks kehtestada individuaalne dumpinguvastane tollimaks praegu CN-koodide ex 2933 69 80 ja ex 3808 94 20 (TARICi koodid 2933698070 ja 3808942020) alla kuuluva Hiina Rahvavabariigist pärit trikloroisotsüanuurhappe, mille rahvusvaheline mittekaubanduslik nimetus (INN) on „sümkloseen“ ja mille on liitu eksportimiseks tootnud Inner Mongolia Likang Bio-Tech Co., Ltd (Likang) (TARICi lisakood C630), ja sellest valmistatud toodete (edaspidi „uurimisalune toode“) impordi puhul.

               2.   Käesolevaga algatatakse lõikes 1 osutatud läbivaatamine seoses sellise vaatlusaluse toote impordiga, mille on liitu eksportimiseks tootnud Hebei Xingfei Chemical Co., Ltd (TARICi lisakood C629).

               3.   Käesolevaga algatatakse eespool lõikes 1 osutatud läbivaatamine seoses vaatlusaluse toote impordiga, mille on liitu eksportimiseks tootnud Shandong Lantian Disinfection Technology Co., Ltd (TARICi lisakood C695).

            Artikkel 2
            Rakendusmäärusega (EL) 2017/2230 kehtestatud dumpinguvastane tollimaks tunnistatakse käesoleva määruse artiklis 1 määratletud impordi puhul kehtetuks.

            Artikkel 3
            Riiklikud tolliasutused võtavad vastavalt määruse (EL) 2016/1036 artikli 11 lõikele 4 ja artikli 14 lõikele 5 asjakohased meetmed käesoleva määruse artiklis 1 määratletud toote registreerimiseks importimisel.
            Registreerimisnõue aegub käesoleva määruse jõustumise kuupäevast üheksa kuu möödumisel.

            Artikkel 4

               1.   Huvitatud isikud peavad endast teada andma, võttes komisjoniga ühendust 15 päeva jooksul pärast käesoleva määruse jõustumist.

               2.   Huvitatud isikud, kes soovivad, et nende märkusi uurimise käigus arvesse võetaks, peavad esitama kirjalikult oma seisukohad ja vastused küsimustikule või mis tahes muu teabe 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti.

               3.   Peale selle võivad kõik huvitatud isikud sama 37-päevase tähtaja jooksul taotleda komisjonilt ärakuulamist. Küsimuste puhul, mis on seotud uurimise algatamisetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Ärakuulamistaotlus tuleb koostada kirjalikult ning selles peab olema esitatud taotluse põhjus.

            Artikkel 5
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 22. juuli 2021

                  Komisjoni nimel

                  president

               Ursula VON DER LEYEN

            (1)  ELT L 176, 30.6.2016, lk 21.

            (2)  Komisjoni 4. detsembri 2017. aasta rakendusmäärus (EL) 2017/2230, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist lõplik dumpinguvastane tollimaks Hiina Rahvavabariigist pärit trikloroisotsüanuurhappe impordi suhtes (ELT L 319, 5.12.2017, lk 10).

            (3)  https://eur-lex.europa.eu/legal-content/ET/TXT/?uri=CELEX%3A52020XC0316%2802%29

            (4)  Märkega „Sensitive“ tähistatakse dokument, mida alusmääruse artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt käsitatakse konfidentsiaalsena. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.

            (5)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).


title: Nõukogu rakendusmäärus (EL) 2021/1276, 30. juuli 2021, millega rakendatakse määrust (EL) 2019/1716, mis käsitleb piiravaid meetmeid seoses olukorraga Nicaraguas

text:
                  2.8.2021

                  ET

                  Euroopa Liidu Teataja

                  LI 277/12

         NÕUKOGU RAKENDUSMÄÄRUS (EL) 2021/1276,
         30. juuli 2021,
         millega rakendatakse määrust (EL) 2019/1716, mis käsitleb piiravaid meetmeid seoses olukorraga Nicaraguas
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 14. oktoobri 2019. aasta määrust (EL) 2019/1716, mis käsitleb piiravaid meetmeid seoses olukorraga Nicaraguas, (1) eriti selle artikli 13 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 14. oktoobril 2019 vastu määruse (EL) 2019/1716, mis käsitleb piiravaid meetmeid seoses olukorraga Nicaraguas.

                     (2)

                     Liidu välisasjade ja julgeolekupoliitika kõrge esindaja (edaspidi „kõrge esindaja“) tegi 10. juunil 2021 liidu nimel avalduse, milles mõistis hukka Nicaragua ametivõimude tegevuse opositsioonierakondade, meedia, ajakirjanike ja muude meediatöötajate, inimõiguste kaitsjate ja kodanikuühiskonna vastu, sealhulgas võimalike presidendikandidaatide ja opositsioonijuhtide süstemaatilise kinnipidamise ja vahistamise. Kõrge esindaja märkis, et liit on seoses olukorraga Nicaraguas valmis kasutama kõiki vahendeid, sealhulgas kehtestama täiendavaid piiravaid meetmeid.

                     (3)

                     Võttes arvesse, et olukord Nicaraguas on jätkuvalt tõsine, tuleks määruse (EL) 2019/1716 I lisas esitatud selliste füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid, lisada kaheksa isikut.

                     (4)

                     Määruse (EL) 2019/1716 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2019/1716 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2021

                  Nõukogu nimel

                  eesistuja

               G. DOVŽAN

            (1)  ELT L 262, 15.10.2019, lk 1.

            LISA
            Määruse (EL) 2019/1716 I lisas esitatud füüsiliste ja juriidiliste isikute, üksuste ja asutuste loetellu lisatakse järgmised isikud:

                           Nimi

                           Tuvastamisandmed

                           Põhjendused

                           Loetellu kandmise kuupäev

                           „7.

                           Rosario María MURILLO ZAMBRANA
                           Teise nimega: Rosario María MURILLO DE ORTEGA

                           Ametikoht (-kohad): Nicaragua Vabariigi asepresident (alates aastast 2017), president Daniel Ortega abikaasa
                           Sünniaeg: 22. juuni 1951
                           Sünnikoht: Managua, Nicaragua
                           Sugu: naine
                           Kodakondsus: Nicaragua
                           Passi nr: A00000106 (Nicaragua)

                           Nicaragua asepresident, Nicaragua esileedi ja noorsandinistide juht. President Daniel Ortega sõnul kuulub Rosario María Murillo Zambranale pool riigivõimust. Tal oli 2018. aastal märkimisväärne roll Nicaragua riikliku politsei õhutamisel opositsiooni meeleavalduste mahasurumisele ja nende meeleavalduste mahasurumise õigustamisel. 2021. aasta juunis ähvardas ta avalikult Nicaragua opositsiooni ja diskrediteeris sõltumatuid ajakirjanikke.
                           Seetõttu on ta vastutav inimõiguste raskete rikkumiste, kodanikuühiskonna ja demokraatliku opositsiooni represseerimise ning demokraatia õõnestamise eest Nicaraguas.

                           2.8.2021

                           8.

                           Gustavo Eduardo PORRAS CORTÉS

                           Ametikoht (-kohad): Nicaragua Vabariigi Rahvusassamblee president (alates 2017. aasta jaanuarist)
                           Sünniaeg: 11. oktoober 1954
                           Sünnikoht: Managua, Nicaragua
                           Sugu: mees
                           Kodakondsus: Nicaragua

                           Alates 2017. aasta jaanuarist Nicaragua Rahvusassamblee president ja alates 1996. aastast Sandinistliku Rahvusliku Vabastusrinde (FSLN) riikliku juhtkonna liige. Nicaragua Rahvusassamblee presidendina on ta vastutav mitme repressiivse õigusakti, sealhulgas amnestiaseaduse (millega välistatakse mis tahes uurimine 2018. aasta massiliste inimõiguste rikkumiste toimepanijate suhtes) ning Nicaraguas vabadust ja demokraatlikku protsessi kahjustavate seaduste vastuvõtmise edendamise eest.
                           Seetõttu vastutab ta kodanikuühiskonna ja demokraatliku opositsiooni represseerimise ning demokraatia ja õigusriigi põhimõtte tõsise kahjustamise eest Nicaraguas.

                           2.8.2021

                           9.

                           Juan Antonio VALLE VALLE

                           Ametikoht (-kohad): Nicaragua riikliku politsei juht
                           Auaste: kindral/vanemkomissar
                           Sünniaeg: 4. mai 1963
                           Sünnikoht: Matagalpa, Nicaragua
                           Sugu: mees
                           Kodakondsus: Nicaragua

                           Nicaragua riikliku politsei (NNP) juhina vanemkomissari auastmes (teine kõrgeim auaste) ja juhtival ametikohal Managua politseis vastutab Juan Antonio Valle Valle politsei korduvate jõhkruste ja ülemäärase jõu kasutamise eest, mille tagajärjel on hukkunud sadu tsiviilisikuid, meelevaldsete vahistamiste ja kinnipidamiste eest, väljendusvabaduse rikkumiste ning valitsuse vastu suunatud meeleavalduste tõkestamise eest.
                           Seetõttu on ta vastutav inimõiguste raskete rikkumiste ning kodanikuühiskonna ja demokraatliku opositsiooni represseerimise eest Nicaraguas.

                           2.8.2021

                           10.

                           Ana Julia GUIDO OCHOA
                           Teise nimega: Ana Julia GUIDO DE ROMERO

                           Ametikoht (-kohad): Nicaragua Vabariigi peaprokurör
                           Sünniaeg: 16. veebruar 1959
                           Sünnikoht: Matagalpa, Nicaragua
                           Sugu: naine
                           Kodakondsus: Nicaragua

                           Peaprokuröri kui prokuratuuri kõrgeima ametnikuna on Ana Julia Guido Ochoa, kes on lojaalne president Ortega režiimile, vastutav paljude meeleavaldajate ja poliitilise opositsiooni liikmete poliitilistel põhjustel kohtu alla andmise eest. Ta lõi spetsiaalse üksuse, mis fabritseeris ja esitas meeleavaldajate vastu suunatud süüdistusi. Lisaks on ta vastutav üldvalimiste peamiselt opositsioonikandidaadilt riigiteenistujana töötamise õiguse äravõtmise eest.
                           Seetõttu on ta vastutav inimõiguste raskete rikkumiste, kodanikuühiskonna ja demokraatliku opositsiooni represseerimise ning demokraatia ja õigusriigi põhimõtte õõnestamise eest Nicaraguas.

                           2.8.2021

                           11.

                           Fidel de Jesús DOMÍNGUEZ ÁLVAREZ

                           Ametikoht (-kohad): Leóni politseiülem, riikliku politsei peakomissar
                           Sünniaeg: 21. märts 1960
                           Sugu: mees
                           Kodakondsus: Nicaragua

                           Töötades alates 23. augustist 2018 Leóni politseiülemana, vastutab Fidel de Jesús Domínguez Alvarez paljude raskete inimõiguste rikkumiste eest, eelkõige meelevaldsete vahistamiste ja kinnipidamiste eest, sealhulgas poliitilise opositsiooni pereliikmete röövimise, ülemäärase jõu kasutamise ning väljendus- ja meediavabaduse rikkumiste eest.
                           Seetõttu on ta vastutav inimõiguste raskete rikkumiste ning kodanikuühiskonna ja demokraatliku opositsiooni represseerimise eest.

                           2.8.2021

                           12.

                           Alba Luz RAMOS VANEGAS

                           Ametikoht (-kohad): Nicaragua Vabariigi ülemkohtu esimees
                           Sünniaeg: 3. juuni 1949
                           Sugu: naine
                           Kodakondsus: Nicaragua
                           Passi nr: A0009864 (Nicaragua)

                           Nicaragua ülemkohtu esimehena on ta vastutav kohtusüsteemi Ortega režiimi huvides ärakasutamise eest opositsiooni tegevuse valikulise kriminaliseerimise, nõuetekohase kohtumenetluse õiguse kestva rikkumise, meelevaldsete vahistamiste ning erakondade ja opositsioonikandidaatide diskvalifitseerimise teel.
                           Seetõttu on ta vastutav inimõiguste raskete rikkumiste, kodanikuühiskonna ja demokraatliku opositsiooni represseerimise ning õigusriigi põhimõtte tõsise kahjustamise eest Nicaraguas.

                           2.8.2021

                           13.

                           Juan Carlos ORTEGA MURILLO

                           Ametikoht (-kohad): Telejaama Canal 8 ja ettevõtte Difuso Comunicaciones direktor. 4. mai sandinistliku liikumise juht, Nicaragua Vabariigi presidendi ja asepresidendi poeg
                           Sünniaeg: 17. oktoober 1982
                           Kodakondsus: Nicaragua

                           President Daniel Ortega ja esileedi/asepresident Rosario Murillo poeg. Ühe peamise propagandistliku telejaama Canal 8 direktor ja 4. mai sandinistliku liikumise juht. Oma ametikohal on ta aidanud piirata väljendus- ja meediavabadust. Ta on avalikult ähvardanud Nicaragua ettevõtjaid, kes on Ortega režiimi vastu. Seetõttu vastutab ta demokraatia õõnestamise ja kodanikuühiskonna represseerimise eest Nicaraguas. Kuna ta on asepresident Rosario Murillo poeg, seostatakse teda isikutega, kes vastutavad inimõiguste raskete rikkumiste ning kodanikuühiskonna represseerimise eest Nicaraguas.

                           2.8.2021

                           14.

                           Bayardo ARCE CASTAÑO

                           Ametikoht (-kohad): Nicaragua Vabariigi presidendi majandusnõunik
                           Sünniaeg: 21. märts 1950
                           Sugu: mees
                           Kodakondsus: Nicaragua

                           President Daniel Ortega majandusnõunikuna avaldab Bayardo Arce Castano märkimisväärset mõju Ortega režiimi poliitikale. Seetõttu seostatakse teda isikutega, kes vastutavad inimõiguste raskete rikkumiste eest Nicaraguas.
                           Ta toetas selliste õigusnormide väljatöötamist, mis takistavad opositsioonikandidaatidel valimistel osaleda. Seetõttu vastutab ta kodanikuühiskonna ja demokraatliku opositsiooni represseerimise eest Nicaraguas.

                           2.8.2021“


title: Komisjoni rakendusmäärus (EL) 2021/1258, 26. juuli 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Őrségi tökmagolaj“ (KGT)

text:
                  2.8.2021

                  ET

                  Euroopa Liidu Teataja

                  L 277/25

         KOMISJONI RAKENDUSMÄÄRUS (EL) 2021/1258,
         26. juuli 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Őrségi tökmagolaj“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Őrségi tökmagolaj“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Őrségi tökmagolaj“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Őrségi tökmagolaj“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „õlid ja rasvad (või, margariin, õli jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 103, 25.3.2021, lk 18.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/1259, 26. juuli 2021, millega registreeritakse kaitstud päritolunimetuste ja kaitstud geograafiliste tähiste registris nimetus („Tuzséri alma“ (KPN))

text:
                  2.8.2021

                  ET

                  Euroopa Liidu Teataja

                  L 277/26

         KOMISJONI RAKENDUSMÄÄRUS (EL) 2021/1259,
         26. juuli 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus („Tuzséri alma“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Tuzséri alma“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Tuzséri alma“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Tuzséri alma“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 102, 24.3.2021, lk 21.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/1260, 26. juuli 2021, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Pera Mantovana“ (KGT))

text:
                  2.8.2021

                  ET

                  Euroopa Liidu Teataja

                  L 277/27

         KOMISJONI RAKENDUSMÄÄRUS (EL) 2021/1260,
         26. juuli 2021,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Pera Mantovana“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 134/98 (2) registreeritud kaitstud geograafilise tähise „Pera Mantovana“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Pera Mantovana“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 20. jaanuari 1998. aasta määrus (EÜ) nr 134/98, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EÜT L 15, 21.1.1998, lk 6).

            (3)  ELT C 93, 19.3.2021, lk 39.


title: Komisjoni rakendusmäärus (EL) 2021/1261, 26. juuli 2021, millega registreeritakse kaitstud päritolunimetuste ja kaitstud geograafiliste tähiste registris nimetus („Olio di Roma“ (KGT))

text:
                  2.8.2021

                  ET

                  Euroopa Liidu Teataja

                  L 277/28

         KOMISJONI RAKENDUSMÄÄRUS (EL) 2021/1261,
         26. juuli 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus („Olio di Roma“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Olio di Roma“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Olio di Roma“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Olio di Roma“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „õlid ja rasvad (või, margariin, õli jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 112, 30.3.2021, lk 12.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/1262, 26. juuli 2021, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Iaşi“ (KPN))

text:
                  2.8.2021

                  ET

                  Euroopa Liidu Teataja

                  L 277/29

         KOMISJONI RAKENDUSMÄÄRUS (EL) 2021/1262,
         26. juuli 2021,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Iaşi“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Rumeenia esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Iaşi“ tootespetsifikaadi muutmisele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Iaşi“ (KPN) tootespetsifikaadi muutmine kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 347, 20.12.2013, lk 671.

            (2)  ELT C 93, 19.3.2021, lk 68.


title: Komisjoni rakendusmäärus (EL) 2021/1263, 26. juuli 2021, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus („Muškat momjanski / Moscato di Momiano“ (KPN))

text:
                  2.8.2021

                  ET

                  Euroopa Liidu Teataja

                  L 277/30

         KOMISJONI RAKENDUSMÄÄRUS (EL) 2021/1263,
         26. juuli 2021,
         millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus („Muškat momjanski / Moscato di Momiano“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Horvaatia taotluse registreerida nimetus „Muškat momjanski / Moscato di Momiano“ ja see avaldati Euroopa Liidu Teatajas (2).

                     (2)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (3)

                     Vastavalt määruse (EL) nr 1308/2013 artiklile 99 tuleks võtta nimetus „Muškat momjanski / Moscato di Momiano“ kaitse alla ja kanda see registrisse, millele on osutatud kõnealuse määruse artiklis 104.

                     (4)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Muškat momjanski / Moscato di Momiano“ (KPN) võetakse kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 347, 20.12.2013, lk 671.

            (2)  ELT C 36, 2.2.2021, lk 22.


title: Komisjoni rakendusmäärus (EL) 2021/1265, 26. juuli 2021, millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähis „Bayerischer Bärwurz“

text:
                  2.8.2021

                  ET

                  Euroopa Liidu Teataja

                  L 277/32

         KOMISJONI RAKENDUSMÄÄRUS (EL) 2021/1265,
         26. juuli 2021,
         millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähis „Bayerischer Bärwurz“
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Euroopa Parlamendi ja nõukogu määruse (EÜ) nr 110/2008 (2) artikli 17 lõike 5 kohaselt vaatas komisjon läbi Saksamaa poolt 7. juunil 2019 esitatud taotluse geograafilise tähise „Bayerischer Bärwurz“ registreerimiseks.

                     (2)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistati määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks.

                     (3)

                     Olles jõudnud järeldusele, et taotlus on kooskõlas määrusega (EÜ) nr 110/2008, avaldas komisjon selle kõnealuse määruse artikli 17 lõike 6 kohaselt Euroopa Liidu Teatajas (3) lähtuvalt määruse (EL) 2019/787 artikli 50 lõike 4 esimesest lõigust.

                     (4)

                     Komisjonile ei esitatud ühtegi määruse (EL) 2019/787 artikli 27 lõike 1 kohast vastulauset.

                     (5)

                     Tähis „Bayerischer Bärwurz“ tuleks seega registreerida geograafilise tähisena,

               ON VASTU VÕTNUD KÄESOLEVA MÄÄRUSE:

            Artikkel 1
            Geograafiline tähis „Bayerischer Bärwurz“ registreeritakse. Vastavalt määruse (EL) 2019/787 artikli 30 lõikele 4 võetakse käesoleva määrusega nimetus „Bayerischer Bärwurz“ määruse (EL) 2019/787 artiklis 21 osutatud kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 129, 13.4.2021, lk 26.